Brugertest med projektstiller (Kristian)

Ved første kundemøde er vi blevet informeret om kundens problemstilling og ønsker.

Vi har fået at vide at elinstallatøren er ansvarlig for at dokumentere hvad der er lavet og udført i forhold til gældende lovgivning. En hjælp til det er sikkerhedsstyrelsens skema som er lagt ud som en pdf-fil. Skemaet er kun vejledende. Dokumenteringen skal opbevares i op til 5 år. Dokumentet bruges til kontrol i små kontorer og boliger. En bolig kan have flere lokaler. Kontrollen kan vare i et par dage, og der kan være brug for rumopdeling. Det er ikke sikkert at skemaet bliver udfyldt på en gang, men man håber på at medarbejderen kommer igen dagen efter og fortsætter hvor han slap. Vi skal også regne med at en medarbejder måske udfylder skemaet nogle dage efter. Desuden kan der være brug for løbende kontrol i løbet af projektet. Det er en fordel at kunne tilføje billeder. Nogle medarbejdere har tablets, men det kan der ikke garanteres for, der kan garanteres for at alle har mobiltelefoner.

De efterfølgende møder er aftalt:

Tirsdag 17/5 12:30

Onsdag 25/5 12:30

Fredag 3/6 12:30

Ved andet kundemøde blev udfyldnings formularen er vist til kunden. Han bemærkede at radioknapperne på forhånd er valgt, hvilket ikke er hensigtsmæssigt. Der skal være mulighed for at spørgsmålet helt kan undlades. Vi har også fået forklaret at mens at installatøren har ansvaret kan hvem som helst han ønsker udfylde skemaet. Vi fik også præciseret at billederne skal forbindes til hver spørgsmål som de hører til.

Ved tredje kundemøde kunne vi vise hvordan tjekboksene nu ikke er forud valgt, hvilket var tilfredsstillende. På grund af tidshorisonten var vi nødt til at spørge ind til hvilken del af programmet som er vigtigst at få lavet færdig. Og vi aftalte at prioritere side to i tjekskemaet som indeholder målinger frem for at tilføje muligheden med at tilføje billeder.

På fjerde kundemøde måtte vi fortælle kunden at vi stadig arbejder på programmet, men at der grafisk ikke er nogle ændringer siden sidst. Vi glæder os til at have et færdigt produkt.